b"\n_START_ARTICLE_\nCasa Jacint Bosch\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici entre mitgeres, de planta baixa i dos pisos. La fa\xc3\xa7ana est\xc3\xa0 ordenada sim\xc3\xa8tricament respecte a un eix central marcat per la tribuna del pis principal, que sobresurt del pla de la fa\xc3\xa7ana en un cos rectangular sostingut per columnes de capitells florals i amb una barana al damunt, aprofitada com a balc\xc3\xb3 del segon pis. Presenta una marcada verticalitat de les obertures, en sentit ascendent, que s'emfatitza pel coronament amb gablets corresponent a cada l\xc3\xadnia de finestres._NEWLINE_Tot el tractament de la fa\xc3\xa7ana respon a un criteri cl\xc3\xa0ssic d'ordenaci\xc3\xb3 dels elements, amb la incorporaci\xc3\xb3 d'altres de provinents del repertori modernista: brancals amb columnes, guardapols i timpans cer\xc3\xa0mics, cornisa i capitells.\n_START_SECTION_\nHist\xc3\xb2ria\n_START_PARAGRAPH_\nL'edifici fou bastit per l'arquitecte Josep Ros segons el projecte del 1912. Des de 1988 \xc3\xa9s la seu dels Minyons de Terrassa."